Pap/apáca

Az ige hirdetője, aki nem csak lelkek megtérítésére használja azt. Erőteljes imáikkal segítik társaikat vagy épp zúdítják Isten haragját ellenfeleikre. Buzogányaikkal és a Szentírással már sok mindenkit a kelleténél hamarabb juttattak a purgatóriumba.

*"Isten erőt adott nem csak a gyógyításra de a sújtásra is. Ne pazaroljuk a lehetőségeinket, testvérek!"* - Marius, püspök

Faj: Ember,  Tünde, Sötét Tünde, Nefilim

Használható fegyverek: Buzogány, Biblia

## Tulajdonságok

**Páncélzat:** könnyű

**Mágia:** nagyon jó

**Védekezés:** közepes

**Támadás:** közepes-gyenge

**Sebesség:** gyenge

## Képességek

**Név:** Sacra lux / Szent fény

**Szint:** 1.

**Ár:** Papok/Apácák kezdéskor ingyen megkapják, 1000 váltó

**Leírás:** Egy nagyon egyszerű ima, egy fénysugár csap le az égből, mely égési sérüléseket okoz az ellenfélen. Démonok, vámpírok és élőholtak ellen többet sebez, protestánsok ellen viszont szinte semmit.

**Név:** Pax / Béke

**Szint:** 2.

**Ár:** 1500 váltó

**Leírás:** Egy ima, ami csökkenti az ellenfél harci kedvét, ezzel harci képességeit is. A gond az, hogy a körülállókra, ezzel a papra/apácára is kihat, akinek így szintén csökken a hatékonysága. Inkább visszavonuláskor hasznos.

**Név:** Judicatonum / Ítélet

**Szint:** 3.

**Ár:** 2000 váltó

**Leírás:** A pap/apáca felerősíti buzogányát ezzel az imával, amivel így a következő ütésénél másfélszer többet fog sebezni, és nagyobb lesz a páncéláttörő képessége.

**Név:** Miserationum / Kegyelem

**Szint:** 4.

**Ár:** 2500 váltó

**Leírás:** Gyógyít a papon/apácán és a jelen lévő szövetségesein. A vérzést elállítja és a sebeket összehúzza.

**Név:** Benedictum / Áldás

**Szint:** 5.

**Ár:** 3000 váltó

**Leírás:** Kétszeresére megnöveli a pap/apáca és szövetségese harci hatékonyságát két percre. Tíz percenként használható újra.

**Név:** Sanctificat / Felszentelés

**Szint:** 5.

**Ár:** 3000 váltó

**Leírás:** A pap ezzel az imával megtölti a földet amin áll egy három méter sugarú körben szent fénnyel, amely lassan éget minden rajta álló ellenfelet. A fény öt percig marad ott. Démonok és vámpírok ellen különösen hatékony.

**Név:** Purificatio / Megtisztítás

**Szint:** 6.

**Ár:** 3500 váltó

**Leírás:** Egy ima, amely az Úr tisztaságával eltöröl minden aktív segítővarázslatot a célpontról. Kettő óránként használható újra, úgyhogy csak bölcsen a felhasználásával.

**Név:** Silentio / Csend

**Szint:** 7.

**Ár:** 4000 váltó

**Leírás:** Tizenöt másodpercre elnémítja az ellenfelet, így az nem tud varázslatokat használni. Nyilván mágusok ellen nagyon hatékony.

**Név:** Sacra contego / Szent pajzs

**Szint:** 8.

**Ár:** 4500 váltó

**Leírás:** A pap/apáca ezzel az imával egy négy méter kiterjedésű, erős pajzsot hoz létre, ami a benne állókat szint\*1 mágikus veszélytől megvédi, és a közelharcosokat is eltaszítja. A gond az, hogy rengeteg energiát emészt fel fenntartani. Szintjénél kettővel nagyobb támadást képes hárítani.

**Név:** Gloria / Dicsőség

**Szint:** 8.

**Ár:** 4500 váltó

**Leírás:** Miután használta az imát, a papot aranyló lángok ölelik körül, begyógyítva a könnyű fizikai sebeit és megnövelve a fizikai erejét másfélszeresére A látványos jelenség lelket önt a szövetségeseibe, akiknek ettől elszáll a félelmük. Két percig tart, és tizenöt perc újra használni.

**Név:** Vita / Élet

**Szint:** 9.

**Ár:** 5000 váltó.

**Leírás:** Egy rettentően erős ima, amivel a tíz percnél nem régebb óta halott személyeket lehet visszahozni. Nem működik démonon. Naponta csak egyszer használható.

**Név:** Dies Irae / A harag napja

**Szint:** 10.

**Ár:** 6000 váltó

**Leírás:** A pap/apáca végső imája, az Isten nyers ítéletét zúdítja az ellenfelére egy masszív, három méter sugarú szent lángoszlop formájában. Bűneinek függvényében sebez súlyos égési sérülésektől a könnyedig.

Vissza a kasztokhoz